Ca'é

Ca'é atau sya'é nakeuh saboh jeunèh sastra narit ureueng Acèh. Ca'é nakeuh nan basa Arab nyakni sya'ir, salang lam basa Acèh aseuli geukheun sanjak.

 Miseue 
Nyöe nakeuh sya'é-sya'é lam bahsa Acèh nyang geuucap sya'é nyöe lé Abu Hasan Muda Lamno.

 Wahé Ayah Ngön Bunda 

Wahé ayah lôn wahé bunda lôn,
umu tujôh thôn neujôk sikula sikula agama keu kamöe neubri,
Al-qur'an suci jeut muphôm makna

bèk öh saré malam ka deungön uröe,
neu jôk keu kamöe tika ngön bantay
kumiet ngön manök tingkeue ngön adöe,
kamöe bit rugöe öh watè raya.

Hanjan meu balè'  mita lé lintô,
meteumeung lintô kadang pih gila
Kadang-kadang rôh bagian jahé,
keu kamöe jibré hareuta riba

Kadang-kadang rôh bagian bangsat,
kayém ji upat ayah deungön ma
Kadang-kadang rôh bagian seudèi,
jipeumuek abèi kayèi bak muka

Tilam ka hancô tirè ka beukah,
dijih ka leupah laju ji bungka
Di tinggai kamöe dalam rumöh dröe,
geunap nap uröe meurô ié mata

Mita nafakah sabé keudröe dröe,
geunap-nap uröe söe nyang tém maba
Höka dum gata kawôm ngön waréh,
piké beu abéh yôh göh binasa.

Ket:
balè' : trôh umu, dewasa
meurô ie mata : meukuseud jih möe tubiet ie mata.

 Hakikat Seumbahyang 

Hakikat seumbahyang jumlah fiqah

deungö lôn seubôt jeut mangat tahingga
Pertama phôn-phôn tamöng seumbahyang,
èleuemè hanjeut han beuna taturi

èleuemè nyang phôn taturi tuhan
nyang tan misalan deungön umpama
taturi rukôn seureuta syarat,bateue löm meuhat mangat tatanda

Keuduwa ta'zém tadöng seumbahyang,peurayeuk tuhan lam haté gata
Keu lhèi tabayeu seureuta malè,utang ka teuntè peurintah tuhan

Takôt han geutueng ibadat tanyöe, han keunöng lagè peurintah tuhan
Teuma nyang keu petët malè keu Tuhan, öh lhuh seumbahyang takôt padanya

Kifayatul Ghulam namanya Kitab,
sinan ta lihat penjelasannya

Ket:
Ta'zém : Peurayeuk/junjông